@Reto Schürch    zum programm: wenn du serschte mou bi üs gsi bisch, wohär weisch de, das mer aube no e gaschtverein gha hei, wos öppis  z'lache gäh het? aber s'programm isch ebe scho gschmacksach, mir gfaut ou nid aus, wo ig angerne orte gseh. nume das ig no nie es ganzes programm derewä usenanger gnoh ha.  und wenn mer würklech so grotteschlächt si, ische es scho komisch, das mer trotzdäm sit johre d'haue immer vou hei!?    zu de priese: die bar, wo aui getränk e füfliber choschte, muesch mer aber zersch zeige!!!    zum ufrume: wenn d haue drüviertu läär isch, ischs jo wou nid tragisch,wenn me langsam afot ufrume,  solang mer dir dr stueh nid ungerem arsch wägzoge hei.  die lüt wo nämlech sit am mittag unungerbroche ir haue umegesecklet si, si villech froh wenn si am morge statt am 6i scho am 5i hei chöi; da die gliche nämlech am 9i scho wieder vor ort bim putze azträffe si. offebar ghörsch keire sörige truppe a, süsch hätsch nämlech für das e chli verständnis.    die verantwortleche wärde ganz sicher nid wäg eim, wo öppis nid passt het, s ganze (im übrige erfougriche) konzept übere hufe rüere. für das hei  mer vüe zvüe positive echo!!